Source: https://tax-fin-lex.si/Zbirke/SodnaPraksaList?nodeId=b9a093c3-2a29-44a1-9146-ae2a581eefd1
Timestamp: 2019-12-08 20:57:57+00:00
Document Index: 6701288

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Sklep II Ips 288/93
VS00854
Tožbeni zahtevek tožeče stranke je nedenarni dajatveni zahtevek (2. odstavek 382. člena ZPP). Tožeča stranka bi zato morala v tožbi navesti vrednost spornega predmeta, česar pa ni navedla, zato pravice do revizije ni mogoče priznati.
Sodba U 1163/92-8
VS10894
ZCen člen 5. ZTI člen 1, 7.
ukrep tržnega inšpektorja - vrnitev cen na raven cen določenega dne
Noben veljavni predpis ne daje tržnemu inšpektorju pooblastila, da lahko naloži podjetju vrnitev cen na raven cen, ki so veljale in se uporabljale določenega dne.
Sodba U 618/93-4
VS10901
ZTPVI člen 109, 109/1,109/4, 109/5, 109/6. ZCI člen 28.
civilni invalidi vojne - zvišanje odstotka invalidnosti - poslabšanje in vzročna zveza s priznano poškodbo
Na zvišanje odstotka invalidnosti lahko vpliva samo poslabšanje zdravstvenega stanja tistih okvar, za katere je invalidu bila priznana invalidnost, in okvar, ki so v vzročni zvezi s priznano poškodbo.
Sodba II Ips 272/93
VS00836
ZOR člen 200. ZTPZ člen 55, 55/3.
zavarovalna vsota - valorizacija zavarovalne vsote - limit - način valorizacije - čas valorizacije
Če se stranki o valorizaciji zavarovalne vsote ne dogovorita, je poleg indeksne rasti cen na drobno dopustna tudi drugačna valorizacija. Tako je sodišče smelo pri primerjavi upoštevati tudi tečaj DEM v času škodnega dogodka in času sojenja. Valutna klavzula je po 5. členu zakona o deviznem poslovanju (Ur.l. RS, št. 1/91) v nasprotju s tem, kar trdi tožena stranka, dovoljena. Prav tako je smelo izhajati iz primerjave z novo zavarovalno vsoto, ki je bila določena mesec dni po škodnem dogodku. Glede na čas škodnega dogodka so bile vse te primerjave potrebne, saj je bilo le tako mogoče materialnopravno pravilno ovrednotiti razmerje med prisojeno odškodnino in tedaj veljavno (vendar valorizirano) zavarovalno vsoto. Ko je sodišče ugotovilo, da prisojena odškodnina v obeh primerih ne bi presegala realne vrednosti zavarovalne vsote v času škodnega dogodka, je povsem v skladu z načeli zavarovalnega in splošnega obligacijskega prava ugovor tožene stranke zavrnilo.
Sodba II Ips 896/93
VS00951
odgovornost za škodo od nevarne stvari - objektivna odgovornost - avtomobil - pešec - oprostitev odgovornosti - krivda oškodovanca - podlaga (temelj) odgovornosti - povrnitev negmotne škode - denarna odškodnina
Utemeljeno revizija opozarja na zmoten materialnopravni zaključek nižjih sodišč, da je tudi tožeča stranka deloma kriva za škodo. Ob ugotovitvi, da je bil osebni avtomobil v trenutku začetka prečkanja cestišča izven njenega vidnega polja, dejstvo, da je tožnica slepa na levo oko, res ne more biti odločilno. Zaključek sodišča o le "verjetni slabši koncentriranosti tožnice pri prečkanju iz razloga, ker sta jo na nasprotni strani ceste čakala mož in vnuk" pa tudi ni zadostna podlaga za materialnopravno odločitev, da je tožnica pri prečkanju cestišča ravnala napačno, zaradi česar naj bi bila deloma kriva za škodo, zavarovanec tožene stranke pa deloma (20 %) prost odgovornosti (3. odstavek 177. člena ZPP).
Sodba II Ips 264/93
VS00834
ZD (1976) člen 136, 146, 169. ZD (1965) člen 219.
izjava o odstopu dednega deleža - izjava o sprejemu dediščine - izjava dana med zapuščinskim postopkom - obličnost izjave
146. člen zakona o dedovanju (ZD, Ur.l. SRS, št. 15/76 in 23/78) se nanaša na primer, ko dedič da izjavo potem, ko so dedni deleži s sklepom o dedovanju že določeni, delitev pa še ni bila opravljena. Za takšen dogovor zakon določa posebno obličnost, ker dediči z njim posegajo v že pravnomočni sklep o dedovanju. Izjava, dana med postopkom o dedovanju (v konkretnem primeru po smrti zapustnikov, vendar preden je postopek formalno začel teči), ki pa jo je potem sodišče dolžno v zapuščinskem postopku upoštevati, nima takšne narave. Gre za izjavo o sprejemu dediščine in o njenem odstopu so dediču. Za takšno izjavo pa ZD iz leta 1976, katerega kršitev toženci uveljavljajo, nima posebnih določb.
Sodba U 58/93
VS10907
pridobitev - državljan druge republike - sodelavec kontraobveščevalne službe
Sodelovanje s kontraobveščevalno službo že po svoji naravi pomeni nevarnost za državo, če se ne opravlja v njenem interesu, zato je lahko razlog za odklonitev državljanstva.
Sklep II Ips 243/93
VS00893
ZPP člen 389, 382/2.
revizija - dovoljenost revizije - vrednost spornega predmeta - nedenarna terjatev - navedba vrednosti v tožbi
Po 2. odstavku 186. člena ZPP mora tožnik v primeru, ko je pravica do revizije odvisna od vrednosti spornega predmeta, pa predmet tožbenega zahtevka ni denarni znesek, navesti vrednost spornega predmeta v tožbi. Navedba vrednosti je potrebna zaradi določbe 382. člena ZPP. Po 2. in 3. odstavku tega člena namreč revizije ni v premoženjskih sporih, v katerih se tožbeni zahtevek ne nanaša na denarno terjatev, če vrednost spornega predmeta, ki jo je tožnik navedel v tožbi, ne presega določenega zneska. Če tožnik tako ne ravna, nima pravice do revizije. S kasnejšo (prepozno) določitvijo vrednosti spornega predmeta pa si pravice do revizije ni mogla zagotoviti. Zato je revizijsko sodišče revizijo kot nedovoljeno zavrglo.
Sodba U 4/93
VS10738
UZITUL člen 4. Zakon o varstvu rastlin pred boleznimi in škodljivci, ki ogroža vso državo člen 47. Zakon o varstvu rastlin pred boleznimi in škodljivci člen 26. ZUS člen 42, 42/2.
prodaja sredstev za varstvo rastlin na drobno - izpolnjevanje pogojev za opravljanje dejavnosti - zvezni predpis nasprotuje pravnemu redu R Slovenije
Upravne odločbe ni mogoče opreti na določbo zveznega zakona, ki nasprotuje pravnemu redu Republike Slovenije (1. odstavek 4. člena ustavnega zakona za izvedbo temeljne ustavne listine o samostojnosti in neodvisnosti Republike Slovenije, Uradni list RS, št. 1/91-I).
Sodba U 603/93
VS10580
ZDen člen 24, 29, 39.
stranka v denacionalizacijskem postopku - najemnik poslovnega prostora v nacionalizirani hiši
Najemnik poslovnega prostora nima položaja stranke v denacionalizacijskem postopku.
Sodba U 43/93
VS10613
ZUS (1977) člen 6, 6/2.
prednostna lista za dodelitev stanovanj - upravni akt
Prednostna lista za dodelitev občinskih neprofitnih stanovanj ni upravni akt.
Sodba U 1069/92
VS10614
ZDen člen 16, 16/4. ZUS (1977) člen 30, 30/1-3.
denacionalizacija poslovnih prostorov - nemožnost vrnitve mešane lastnine v last denacionalizacijskemu upravičencu - aktivna legitimacija družbenika denacionalizacijskega zavezanca
Poslovnih prostorov, ki so premoženje pravne osebe v mešani lastnini, ni mogoče vrniti v last denacionalizacijskemu upravičencu. Družbenik denacionalizacijskega zavezanca, ki je družba z omejeno odgovornostjo, ni aktivno legitimirana za vložitev tožbe.
Sodba U 45/93-8
VS10615
ZDOH člen 53, 53/2.
davek od dobička iz kapitala - ugovor zoper ugotovljeno vrednost kapitala - prometna vrednost avtomobila
Če stranka ne ugovarja ugotovljeni vrednosti kapitala, ne more uspeti z ugovorom, da ni dosegla dobička.
Sodba II Ips 255/93
VS00857
ZTLR člen 28, 28/4.
lastninska pravica - pridobitev - priposestvovanje nepremičnine
Za zavrnitev tožničinega tožbenega zahtevka je bilo bistveno, da tožnica v postopku ni uspela dokazati na majhni površini spornega zemljišča v teku priposestvovalne dobe takih posestnih dejanj, ki bi pomenila uporabo zemljišča glede na njegovo naravo. Zato ni bilo pogojev za priposestvovanje tega zemljišča.
Sodba U 1500/93
ZUS (1977) člen 7, 26, 30, 30/1-4, 42, 42/5.ZUP člen 26, 26/3, 246.
tožba zaradi molka obeh upravnih organov - razširitev tožbe na odločbo prvostopnega organa
Tožba po 3. odstavku 26. člena zakona o upravnih sporih je utemeljena tudi, če organ druge stopnje po vloženi pritožbi zaradi molka organa prve stopnje od tega sicer zahteva poročilo, zakaj ni odločbe pravočasno izdal, ne ukrepa pa dalje po določbah 246. člena zakona o splošnem upravnem postopku.
Sodba II Ips 246/93
VS00809
ZD člen 59, 60, 64.
pismena oporoka pred pričami - veljavnost oporoke
Iz obrazložitve sodbe sodišča druge stopnje izhaja, da je sodišče štelo, da je bilo vprašanje pristnosti zapustnikovega podpisa rešeno že na prvi stopnji, ko je sodišče ugotovilo, da so podani vsi pogoji za veljavnost oporoke po 64. čl. Zakona o dedovanju.
Sodba U 9/93, enako tudi sodbi U 8/93, U 10/93
VS10583
ZPD člen 11, 11/2, 70.
prometni davek - odmera plačila temeljnega prometnega davka za uvožene cigarete - zavezanec na plačilo
Na uporabo z zakonom predpisane davčne stopnje temeljnega prometnega davka pri uvozu blaga ne more vplivati mnenje upravnega organa, pristojnega za finance, temveč le predpis, izdan na podlagi zakona ali mednarodna pogodba.
Sodba U 8/93-4
VS10737
CZ člen 272. ZZUDPPS člen 26.
prometni davek ob uvozu blaga - naknadna odmera doplačila davka
Kadar predpis določa, da je za obračun prometnega davka v zvezi z uvozom blaga pristojna carinarnica, lahko le-ta, ob pogojih iz 1. odstavka 272. člena carinskega zakona (Uradni list SFRJ, št. 10/76 do 21/90), izda odločbo o plačilu uvoznih davščin tudi glede premalo obračunanega prometnega davka.
Sodba II Ips 267/93
VS00835
SZ člen 117, 128, 148.
privatizacija stanovanj - upravičenec do odkupa stanovanja - prenehanje stanovanjske pravice pred uveljavitvijo SZ - odklonitev sklenitve prodajne pogodbe
Če je stanovanjska pravica prenehala pred uveljavitvijo SZ, pa čeprav je bil stanodajalec obsojen na izročitev najpotrebnejših prostorov, prejšnji imetnik ni upravičenec iz 117. člena. Po 128. členu lahko lastnik odkloni prodajo.